# Avió

### De Viquipèdia

Avió trencant la barrera del so

Un avió és una màquina més pesant que l'aire capaç de volar per l'atmosfera. Conté un cos, on hi viatgen passatgers o càrrega, unes ales que sustenten l'avió a l'aire, i una cua que en permet una millor maniobrabilitat i estabilitat. Per l'ús a que es destinen es poden classificar en avions de passatgers, de càrrega, militars (caces, bombarders, espia...), d'acrobàcia, apagafocs, etc.. Pot estar propulsat per un o més motors, situats al cos o a les ales de l'avió segons el model, o bé no tenir motor (en aquest cas l'avió és un planador).

## [edita] Història

El francès Clément Ader (1841–1925), va ser el primer que va fer volar un aparell, l´Èol (Eole), amb un motor de vapor.

Aquest enginy ostenta el molt discutit títol de primer aparell més pesat que l'aire capaç d'enlairar-se del terra pels seus propis mitjans (sembla que va recórrer uns 50 m a una altura de 20 cm, el 9 d'octubre de 1890), i el de ser la primera màquina denominada avió, ja que així va ser inscrit pel seu constructor en la patent.

De totes maneres és difícil qualificar-lo com a tal, ja que aquest aparell no té gairebé controls amb els quals governar les seves evolucions, a més de comptar amb un disseny de les ales molt semblant a les d'un rat-penat, que com es demostraria més tard, no era el més eficaç.

De manera que, generalment, es considera com el primer avió de la història, el Flyer, dissenyat, construït i pilotat pels germans nord-americans Wright.

Wilbur Wright (1867-1912) i Orville Wright (1871-1948) van treballar junts en el desenvolupament de l'Aeronàutica.

L'any 1903 van construir la seva primera hèlix segons càlculs originals. Era un 35% més efectiva que altres hèlix que funcionaven en aquella època.

Seguidament van construir un avió de 337 kg amb un motor de 12 CV.

El 17 de desembre de 1903 a Kill Devil Hills, prop de Kitty Hawk a l'estat de Carolina del Nord (EUA), van efectuar el primer vol que va durar uns 12 segons.

El Flyer va recórrer uns 35 m a una alçada d'uns 3 m i una velocitat de 48 km/h.

Aquell mateix dia, Wilbur Wright va realitzar un vol més llarg que va durar uns 59 segons.

| Aquest article és un esborrany i possiblement li calgui una expansió substancial o una bona reestructuració del seu contingut. Per això, podeu ajudar a la Viquipèdia expandint-lo i millorant la seva qualitat traduint d'altres Viquipèdies, posant textos amb el permís de l'autor o extraient-ne informació.
També podeu ajudar canviant aquesta plantilla per una de més concreta

Obtingut de "http://ca.wikipedia.org../../../a/v/i/Avi%C3%B3.html"

Categories: Esborranys | Aeronàutica

##### Views

- Article
- Discussió
- Revisió actual

##### Cerca

##### En altres llengües

- English
- Dansk
- Deutsch
- Español
- Suomi
- Français
- Italiano
- 日本語
- 한국어
- Latina
- Bahasa Melayu
- Nederlands
- Diné bizaad
- Polski
- Português
- Русский
- Simple English
- Slovenčina
- Svenska
- Shqip
- Tiếng Việt
- 中文